เซเลบเสื้อแดงยินดี ลุงป้อม มีเฟซบุ๊ก ไม่สำคัญใครจัดทำ ขอแค่ใช้ให้เกิดประโยชน์
ไม่เห็นจะแปลกเลยค่ะ ผู้นำประเทศไหนๆ เขาก็ใช้เฟซบุ๊ก ใช้สื่อโซเชียลเพื่อสื่อสารกับคนในประเทศตัวเอง บอกความเคลื่อนไหวของตัวเองให้ใครๆ ได้รับรู้ เพราะนี่มันยุค 4.0 แล้ว ส่วนเพจเฟซบุ๊กจะสร้างโดยใคร หรือเป็นแฟนคลับฝ่ายไหน ไม่สำคัญเท่า เฟซบุ๊กที่บอกเล่าเรื่องราวของลุงป้อม ทำประโยชน์เพื่อส่วนรวมได้หรือเปล่า และถ้าหากสิ่งที่กำลังทำอยู่มันตอบโจทย์ตรงใจประชาชน ก็ถือเป็นกำไรนะ ที่สำคัญที่สุดคือ จะได้เป็นกระจกสะท้อนให้เห็นด้วยว่า ประชาชนที่ชอบๆ ลุงป้อมเพราะอะไร และประชาชนที่ไม่ชอบ ไม่ชอบเพราะอะไร? ,2 วัน ที่ผ่านมา กระแสเพจมุมน่ารักของลุงป้อมเป็นที่กล่าวถึงว่อนโซเชียล ซ้ำยังมีการจับแพะชนแกะ เจอโป๊ะแตก ระบุชัดเจนเป็นแฟนเพจที่ Make Up ขึ้นมาโดยทีมงานทหารบ้าง ทีมงานตำรวจบ้าง บางรายโยงไปถึงทีมงานรองนายยกรัฐมนตรี ทำเอาเป็นประเด็นร้อนในรอบวันเลยทีเดียว ,ทีมข่าวเจาะประเด็นไทยรัฐออนไลน์ ต่อสายตรงสัมภาษณ์เจ้าแม่ Information Operation หรือ ปฏิบัติการข่าวสาร ของฟากฝั่งพรรคเพื่อไทย อย่างคุณปอย ตรีชฎา ศรีธาดา พิธีกรทีวีเสื้อแดง ขึ้นแท่นลูกรักอดีต 2 นายกฯ พรรคเพื่อไทย วันนี้เราจะมาพูดคุยกับคุณปอย ถึงกรณีนี้ที่เพจ มุมน่ารักของ ลุงป้อม อยู่ดีดีก็โผล่ขึ้นมา ,ลุงป้อมมี เพจเฟซบุ๊ก ตรงนี้มีความคิดเห็นอย่างไร? ,ควรจะมีมาตั้งนานแล้วค่ะ ไม่ใช่เพิ่งจะมามี เพราะ พล.อ.ประวิตร วงษ์สุวรรณ เป็นถึงรองนายกรัฐมนตรีฝ่ายความมั่นคง สมควรสื่อสารกับประชาชนทางโลกโซเชียลบ้าง เพราะยุคนี้มันยุค 4.0 ท่านจะได้ทราบว่า ประชาชนคิดอย่างไรกับท่าน ทำไมคนถึงเกลียด และทำไมคนถึงรัก ส่วนคนที่เข้ามาแสดงความคิดเห็นก็ควรแสดงอย่างมีเหตุมีผล ข้อมูลทั้งหมดจะได้สะท้อนภาพตัวท่านเองด้วย และนำเรื่องดี เรื่องไม่ได้ไปปรับปรุง นำสู่การพัฒนาประเทศ รวมไปถึงปรับภาพลักษณ์ตัวเองว่าเหตุใดประชาชนถึงไม่ชอบ หากอันไหนดีก็ทำต่อไปค่ะ ,ชาวโซเชียลบอกว่า เป็นเพจที่ทำโดยFC ที่ทางทีมงานลุงป้อมสร้างขึ้นมาเอง? ,ปอยคิดว่ามันไม่สำคัญเลยว่าใครจะทำ หรือทีมไหนเป็นคนทำ สำคัญที่ว่าเพจเปิดมานี้ได้สื่อสารกับประชาชนตรงๆ หรือเปล่า อาจจะมีทีมงานท่านช่วยจัดเก็บข้อมูลให้ เพื่อนำไปเสนอให้ท่านทราบอีกที เพราะเข้าใจว่าท่านก็อายุเยอะแล้ว การมานั่งเล่นโซเชียลเองก็คงไม่ใช่น่ะ ยิ่งเป็นทีมงานทำให้ก็ยิ่งดี เพราะมันจะได้มีระบบระเบียบ มีผลตอบรับที่จดสถิติไว้ นำไปสะท้อนให้ตัวท่านเองทราบโดยตรง แต่ถ้าเป็นแฟนเพจทำ ก็ไม่แปลก เขามีสิทธิ์ทำนะ นายกฯทักษิณ นายกฯยิ่งลักษณ์ ท่านก็มีเพจเฟซบุ๊ก มีไอจี มีทวิตเตอร์ แล้วก็มีแฟนคลับทำให้ตั้งหลายเพจ ,แต่คนมองว่า ทำไมไม่เปิดตัวว่าเป็นทีมงานลุงป้อมเองเลย ทำไมต้องมาในรูปแบบFC? ,อันนี้ก็ไม่ทราบนะ อาจจะเป็น FC ทำจริงๆ ก็ได้ หรือถ้าทีมงานทำขึ้นมา เขาก็คงมีวิธีไอโอของเขา ซึ่งเราก็ไม่รู้ว่าเขาจะไอโอในรูปแบบไหน ขอแค่มีความจริงใจสื่อสารกับประชาชน และเปิดขึ้นมาเพื่อทำสิ่งดีๆ ผู้นำระดับโลกเขาควรมีกันทั้งนั้นแหละค่ะ จะมาเป็นกบในกะลาไม่ได้ แต่ถึงเขาจะทำช้าไปหน่อยแต่ก็ดีกว่าไม่ทำเลย ,อดีต 2 นายกฯ พรรคเพื่อไทย มีสื่อโซเชียลทุกอย่างเลยเหรอคะ? ,ทางพรรคเพื่อไทยสนับสนุนให้สมาชิกในพรรค มีหัวคิดที่ทันสมัยใส่ใจในเทคโนโลยีอยู่แล้ว นี่มันยุค 4.0 ไม่ใช่ยุคเต่าล้านปี ท่านอดีตนายกฯทั้ง 2 คน เก่งเรื่องบนโซเชียลนะ แกนนำทุกๆ คนก็มีเฟซบุ๊กมีทวิตเตอร์ อย่างน้อยๆ เอาไว้สะท้อนภาพลักษณ์ตัวเอง และผลการทำงาน รวมไปถึงพูดคุยกับแฟนเพจ เชื่อว่าท่านทักษิณ ก็คงจะยินดีมากหากรู้ว่าลุงป้อมมีไอจี มีทวิตเตอร์ เผื่อวันหน้าจะได้คุยกันงี้  ,คนเสื้อแดงในโซเชียลเยอะมาก ทีมงานลุงป้อมอาจจะกลัวโดนโจมตีหรือเปล่า? ,ก็อาจจะต้องมีบ้างนะ เพราะว่าท่านทักษิณ ก็โดนฝั่งตรงข้ามโจมตีเหมือนกัน แต่เชื่อว่าคนเสื้อแดงมีเหตุผล หากจะไปคอมเมนต์หรือแสดงความคิดเห็นอะไร ก็ขอให้เอาเหตุเอาผลไปพูดกัน ฝากถึงทั้ง 2 ฝ่ายนั้นแหละ อย่าด่ากันไปมา เพราะมันจะเหมือนกับว่าเราใช้โซเชียลไม่เกิดประโยชน์ 
ไม่เห็นจะแปลกเลยค่ะ ผู้นำประเทศไหนๆ เขาก็ใช้เฟซบุ๊ก ใช้สื่อโซเชียลเพื่อสื่อสารกับคนในประเทศตัวเอง บอกความเคลื่อนไหวของตัวเองให้ใครๆได้รับรู้ เพราะนี่มันยุค 4.0 แล้ว ส่วนเพจเฟซบุ๊กจะสร้างโดย
ตรีชฎา ศรีธาดา,บิ๊กป้อม,ประวิตร วงษ์สุวรรณ,ข่าวร้อน,ข่าวทั่วไป